אסף אשתר

אסף אשתר (נולד ב־8 בדצמבר 1964) הוא שחקן, תסריטאי, מחזאי, כוכב ילדים, מדבב וקומיקאי ישראלי. מוכר גם בשם הבמה והדמות שלו ככוכב הילדים אספון.

ביוגרפיה
אשתר נולד בחדרה, נכדם של עולים מתימן אשר השתקעו בעיר. למד בבית הספר התיכון "עמל חדרה" במגמת אלקטרוניקה. את שירותו הצבאי עשה בחיל הקשר, השתחרר מהשירות בדרגת סגן, והועלה במהלך שירות המילואים שלו עד לדרגת רב-סרן. לאחר שחרורו מצה"ל למד משחק בבית צבי במחזור 1991. ואחרי לימודי המשחק החל להופיע במופעי בידור בבית ציוני אמריקה.

פריצתו הגדולה לתודעת הציבור התרחשה כאשר שיחק במשך שלוש עונות בצוות הקבוע של תוכנית הטלוויזיה הקומית המצליחה "הקומדי סטור" בשנים 1994–1997, שם גילם דמויות רבות, שהזכורות ביותר בהן: "יש לי יש לי יש לי", "וואו עם מ. כוערת" (פרודיה על ג. יפית), השוטר שוראני (שוטר לא-יוצלח שסיסמתו היא "משטרת ישראל תטפל בבעיה"), שאול המשורר (שר שירי תועבה על שוודיות בלונדיניות ושופעות חזה) ויהוקמץ בן פסיק (דוקטור ללשון).

בעקבות הצלחת התוכנית הופיע אשתר יחד עם הצוות הקבוע של "הקומדי סטור" ברחבי ישראל במופע ששילב סטנד-אפ, מערכונים ואינטראקציה עם הקהל.

אחרי הקומדי סטור השתתף בסדרה "שמש" יחד עם צביקה הדר, רובי דואניאס ויואב צפיר כתסריטאי, קריין ושחקן אורח.

בשנים 1997–1999 הנחה את השעשועון "לינגו" בערוץ 2.

השתתף בסדרות לילדים בערוץ הילדים: "האוניברסיטה הקטנה" (ששודרה בין השנים 1996–1997), "בעקבות הסיפורים הקסומים", וכן בתוכניות "פרה פרה" ו"מוטרף".
שמאל|ממוזער|250px|אסף אשתר מופיע כ"נחשון כל יכול" מטעם ערוץ הופ!
בשנים 2002–2003 וב-2005 שימש כשופט בתחרות זיהוי השירים של התוכנית "לא נפסיק לשיר" אותה הנחו צביקה הדר וגלית גיאת. בתוכנית זו הפגין את בקיאותו הרבה במילות השירים העבריים.

בשנים 2003–2013 השתתף בתפקיד אורח בתוכנית "הפיג'מות".

אשתר ידוע בעיקר גילום דמותו של נחשון בסדרות הטלוויזיה "דפנה ודודידו" ו"נחשון כל יכול" בערוץ הופ!. בשנת 2004 החל לדבב את הזקן החכם ("המאסטרו") בשתי עונות של התוכנית "היה היה" ("היה היה – הממציאים" ו"היה היה - כדור הארץ"), המשודרת בערוץ לוגי. דיבב גם את קולו של המשורר ברל'ה זמר במשחק המחשב "בתככי הרייטינג" ב-1996.

בתיאטרון באר שבע השתתף בהצגות "אחים לנשק", "זינגר", "פאל ג'ואי", "בית מלאכה", "קיץ ועשן", "נוכלים ואוהבים" ו"אצבע אלוהים"; בתיאטרון לילדים ולנוער השתתף בהצגה "שבועת אדרה", בתיאטרון הבימה השתתף בהצגה "המכשפה"; בתיאטרון בית ליסין השתתף בהצגה "התאומים מוונציה". כמו כן השתתף בהצגות ילדים ונוער ובמופעים שונים, בהם ההצגות "שלושת המוסקטרים" "עלי בבא וארבעים השודדים" "הברווזון" "נסיך האגדות" ובפסטיגלים 1999 ו-2006, וכתב את הצגות הילדים "אלאדין" (לצידו של ליאור כלפון), "עלי בבא וארבעים השודדים", "שכחו אותי בבית", "סינדרלה", "שלגיה והצייד", "מאה ואחד כלבים וגנבים", "המכבים", "המכבים הקרב האחרון", ועוד.

ממוזער|אסף אשתר מופיע באירוע פרטי
בשל בקיאותו הרבה בשירים עבריים מגיש אשתר מדי שבוע ברשת ג' תוכנית רדיו בשם "ציפורי שיר עם אסף אשתר" ובה הוא מביא את הסיפורים מאחורי השירים המושמעים בתוכנית. בשנת 2010 העלה את המופע "כל המילים השמחות", בו הוא משלב שירה בציבור וסיפורים על אותם שירים ובאתה שנה גילם את התפוז, התמרור, שפי שף הטבח והעץ בקלטת הילדים "דוד חיים 2", ובשנת 2011 החל לגלם את דמותו של כוכב הילדים "אספון" – אביר וגיבור השפה העברית, איש המילים ובן דודו של נחשון כל יכול (במקור נחשון המנחש).

בשנים 2011–2013 כיכב אשתר בסדרות של כוכב הילדים הדוד חיים (חיים אוסדון) "המכולת של דוד חיים" (בתפקיד שפי שף הטבח), "מחנה הקיץ של דוד חיים" (בתפקיד אספון איש המילים ושפי שף הטבח) והסדרה האחרונה של דוד חיים "מה מי מו" (בתפקיד אספון איש המילים) ב-yes vod.

בשנת 2012 העלה את המופע "המופע של אספון – המסע בעקבות המילים הקסומות" בתפקיד אספון, ולצידו מככב השחקן ליאור חקון בתפקיד איציק עוזרו וחברו הנאמן של אספון, ובאותה שנה גילם שוב את דמותו של אספון בתוכנית "בחצר של פופיק" ששודרה בערוץ הטלוויזיה החינוכית הישראלית (בתפקיד אורח), ובשנת 2015 העלה את מופע ההמשך "אספון ואנדלוסית אשדוד – המסע המוזיקלי בעקבות בנימין מטודלה" בתפקיד אספון, ולצידם מככבים התזמורת האנדלוסית אשדוד.

בשנת 2017 גילם שוב את דמותו של אספון בתוכנית "התוכנית היומית של רוני וג'קי" לצד רוני נדלר (בתפקיד אורח) ובסדרת רשת בשם "אספון – גיבור האלף בית". באותה שנה השתתף בסרט הקולנוע של אלון גור אריה, "מבצע ביצה".

בשנת 2018 השתתף בתפקיד אורח בסדרת הקומדיה של חבורת אנדרדוס, ישיבת הנהלה.

השתתף בתוכנית הישרדות VIP עונה 2, שעלתה בשנת 2019 ברשת 13 והודח ביום ה-25 למשחק. הגיע למקום השמיני והיה למושבע השלישי.

בחנוכה 2021 גילם שוב את דמותו של אספון בתוכנית "כוכבים מדליקים" ששודרה בערוץ הכוכבים וביוקיד לצידם של כוכבי הילדים הדוד חיים (חיים אוסדון), פיקו (ליאור דטאוקר), קוגומלו (לביא קגן), רוי בוי (רועי עוז) ומני ממטרה (מני צוקרל).

בשנת 2022 שיחק בסדרה "לצאת ולטייל ברכבת ישראל" בכיכובו של חיים אוסדון, בתור שמוליק המדריך, ובשנת 2025 גילם שוב את דמותו של אספון בסדרת סרטונים עבור רכבת ישראל הנקראת "המילון של הקרון עם אספון".

 חיים אישיים 
בשנת 1990 נישא לכוכבה ולהם שתי בנות. מתגורר ברמת גן.. הוא אחיו הגדול של השחקן אדר אשתר.

קישורים חיצוניים



 אסף אשתר בראיון על אורח חיים בריא – מתוך אתר healtip

 אסף אשתר מתארח בפודקאסט של בן בן ברוך

הערות שוליים

קטגוריה:בדרנים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני ערוץ הופ!
קטגוריה:מנחי טלוויזיה ישראלים
קטגוריה:מדבבים ישראלים
קטגוריה:רבי-סרנים בצה"ל
קטגוריה:בוגרי בית צבי
קטגוריה:פעילים במדורי המועצה הישראלית לתרבות ואמנות
קטגוריה:משתתפי הפסטיגל
קטגוריה:בוגרי תיכון עמל חדרה
קטגוריה:מתחרי הישרדות (ישראל)
קטגוריה:משתתפי מותק של פסטיבל
קטגוריה:אמנים ישראלים הידועים בשם במה
קטגוריה:מנחי ערוץ הילדים
קטגוריה:כוכבי ילדים
קטגוריה:ישראלים שנולדו ב-1964